Давлат тиббий суғуртаси жамғармаси Жиззах вилоят бўлинмасининг         2026 йил 5-9.01.2026 йил ҳафта давомидаги ишлари ҳисоботи

	Давлат тиббий суғуртаси жамғармаси Жиззах вилоят бўлинмаси ҳафта давомида тиббий суғурта механизмлари жорий этилаётган шаҳар/туманлар, Ғаллаорол туман ССБ ва вилоят даражасидаги 19 та тиббиёт ташкилотларига Е-шартнома 1-иловасидаги кафолатланган ҳажмни тўлдириш, унинг ПДФ ва Экзел вариантини олиш, 1-иловани тўлдириш бўйича шаҳар/туманларга семинарлар ташкил этиш, масъулларни рўйхатини шакллантириш ва уларни дастурдан авторизациядан ўтказиш ишлари билан шуғулланилди. 
	Жумладан, 5.01.2026 йил куни вилоят муассасаларидан шартноманинг 1-иловасини тўлдириш, қоғоз ва ПДФ вариантини бўлинмага топшириш, 8.01.2026 йил куни марказий аппаратдан 1-иловани электрон киритишга рухсат олингандан кейин Е-шартномага юклаш вазифаларини назорат қилиш ва маълумоти жамғармага мунтазам киритиб турилди. 
6.01.2026 йил куни Жиззах шаҳридаги КТМП, ОП мудирлари бўлинмага таклиф этилиб, 1-иловани тўлдириш бўйича семинар ташкил этилди. Семинарда барча мудирларга, оилавий шифокорларга ўзлари йил давомида бажарадиган иш ҳажмини прогнозини қилиб жадвалга киритиш тушунтирилди. 
	7.01.2026 йил куни соат 9-00 да бўлинмага Зарбдор, Фориш ва Ш.Рашидов тумани масъуллари таклиф этилди ва уларга ҳам ўзлари йил давомида бажарадиган иш ҳажмини прогнозини қилиб жадвалга киритиш тушунтирилди.
	7.01.2026 йил куни соат 15-00 да Пахтакор туманида Зафаробод, Дўстлик, Мирзачўл, Арнасой ва Пахтакор туманларидан масъуллар, КТМП, ОП, ОШП мудирлари таклиф этилиб, 1-иловани тўлдириш тартиби, йил давомида ўзлари бажарадиган иш ҳажмини киритиш ва прогнозини қилиш, уларни жадвалга киритиш бўйича семинар ташкил этилди.
	8.01.2026 йил куни бўлинмада Жиззах шаҳар ТБ га қарашли диспансерлар, акушерлик комплекси, болалар ва терапия бўлимлари мудирлари иштирокида семинар ташкил этилди. Семинарда шартнома                    1-иловасининг стационар файлини тўлдириш, ўзлари йил давомида қабул қиладиган ва даволайдиган беморлар сони, иш ҳажмини киритиш тартиблари тушунтирилди. Вилоят муассасалари, барча шаҳар/туманлардан 1-иловани электрон ва қоғоз вариантини йиғилди, улар билан телефон/телеграмм орқали маълумотлари кўриб берилди, хатова камчилиги бўйича тавсиялар бериб борилди. 
	8-9.01.2026 йил куни бўлинма мутахассислари ПФ-88-сонли Фармон билан танлаб олинган Ғаллаорол туман ССБда бўлишиб, дори-дармон ва сарфлов воситалари учун ажратилган маблағларни мақсадли ва самарали ишлатилиши бўйича мониторинг ишлари олиб борилди. 

